»Θεωρούμε πιθανόν να υπήρχε είτε φυσική παγίδευση κάποιου χώρου ή παρακολούθηση με φορητή συσκευή υποκλοπών που διαθέτουν στη χώρα μας ξένες πρεσβείες ή ακόμη και ορισμένοι επιχειρηματίες. Θεωρούμε ωστόσο κλειδί το ποιος είναι ο συνεργάτης του κ. Σαμαρά που δέχθηκε αυτό το τηλεφώνημα. Είτε κάποιος μπορεί να έβαλε κοριό στο τηλέφωνό του είτε να υπήρχε ανοιχτή ακρόαση και κάποιος να τη μαγνητοφώνησε. Είναι το απλό και λογικό. Μας εντυπωσιάζει ότι εκείνοι που δημοσιοποίησαν τον διάλογο δεν βάζουν την απάντηση και αποφεύγουν να αποκαλύψουν το ποιος είναι ο δέκτης του τηλεφωνήματος του κ. Σαμαρά. Θα μπορούσαν άνετα να το κάνουν επειδή, είτε αρνητική είτε θετική ήταν η απάντηση, θα τους διευκόλυνε να καταγγείλουν τις “μεθοδεύσεις”.